Suzelle DIY : Die Boek - Julia Anastasopoulos (Paperback) | Raru
Suzelle DIY : Die Boek - Julia Anastasopoulos (Paperback)
Doen-dit-self met 'n humoristiese kykie. Suzelle gee wenke vir huishoudelike takies, jou kar, groener te leef, braaityd feestelik te maak, jou tyd in die kombuis tot die minimum te beperk en doen-sit-self sonder enige voorgevalle te doen. Haar vriendin, Marianne, maak ook haar verskyning en fokus op haar dierevriende. Suzelle is ook nie suinig nie en deel haar skoonheidswenke. Wonderlike resepte rond die prentje af. Want almal kan.
Julia is 'n Kaapse illustreerder en ontwerper wat verantwoordelik is vir 'n verskeidenheid projekte wat wissel van produkontwerp tot die illustreer van kinderboeke. Sy het egter bekendheid verwerf vir haar Suzelle DIY video's wat op YouTube verskyn en in samewerking met Ari Kruger van stapel gestuur is. Ari Kruger is die direkteur van Sketchbook Studios, en 'n animeerder en skrywer. Hy is ook die medevervaardiger van Suzelle DIY.